
Z A P I S N I K
9. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 18. lipnja 2026. godine s početkom u 07:00 sati. 
Predsjednica Upravnog vijeća pozdravlja prisutne i konstatira da kvorum postoji te sukladno članku 13. Poslovnika o radu Upravnog vijeća zaključuje da su sjednici nazočni članovi:
1. Andreja Tomašek, predstavnica osnivača, predsjednica Upravnog vijeća,
2. Krešimir Grđan, predstavnik osnivača,
3. Maja Hrešć, predstavnica osnivača,
4. Draženka Vincek-Mišak, predstavnica radnika visokoškolske spreme,
5. Maja Jagec, predstavnica radnika.
Predsjednica Upravnog vijeća konstatira da su sjednici nazočni ravnatelj Ustanove Mirko Magić i voditeljica računovodstva Vlasta Tuđa. Predsjednica stručnog vijeća ustanove Slavica Čelar opravdala je izostanak s današnje sjednice. 
Predsjednica navodi točke dnevnog reda koje daje na raspravu:
1. [bookmark: _Hlk192673251]Verifikacija Zapisnika sa 8. sjednice Upravnog vijeća od 26. svibnja 2026. godine
Referent: Andreja Tomašek, predsjednica Upravnog vijeća
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 1. siječnja 2026. godine do 30. travnja 2026. godine 
Referent: Vlasta Tuđa, voditeljica računovodstva
3. Donošenje Odluke o odobrenju zapošljavanja 1 (jednog) farmaceutskog tehničara (m/ž) na neodređeno
Referent: Mirko Magić, ravnatelj
4. Razno

Predloženi dnevni red prihvaćen je jednoglasno.

TOČKA 1. DNEVNOG REDA
Verifikacija Zapisnika sa 8. sjednice Upravnog vijeća od 26. svibnja 2026. godine
Referent: Andreja Tomašek, predsjednica Upravnog vijeća
Predsjednica poziva članove da iznesu primjedbe.
Članovi upravnog vijeća nemaju primjedbe te se otvara glasovanje.
Zapisnik sa 8. sjednice od 26. svibnja 2026. godine verificiran je jednoglasno.



TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2026. godine do 30. travnja 2026. godine,
Referent: Vlasta Tuđa, voditeljica računovodstva

Predsjednica daje riječ Tuđa Vlasti, koja referira točku 2. dnevnog reda.
Financijsko izvješće Ljekarne Varaždinske županije za razdoblje 01.01. – 30.04.2026.  godine sastavljeno je prema odredbama Zakona o računovodstvu  i primjenom Hrvatskih standarda financijskog izvještavanja. 
Iz dostavljenih podataka vidljivo je da su ostvareni: 
· Ukupni prihodi                                8.527.234,80 €
· Ukupni rashodi                                8.023.645,17 €
· Višak prihoda nad rashodima          503.589,63 €		
U usporedbi s istim razdobljem prethodne godine, ukupni prihodi veći su za 10,08% dok su ukupni rashodi veći za 9,32 %. Ostvarena je bruto dobit u visini od 503.589,63 € s indeksom rasta 123,76 u odnosu na isto razdoblje prethodne godine. 
U promatranom razdoblju u sastavu Ljekarne Varaždinske županije posluje 20 ljekarničkih jedinica dok ih je u istom periodu prošle godine bilo 18. Ako iz usporedbe izuzmemo prihode koje su ostvarile jedinice u Vidovcu i Jalžabetu (prošle godine nisu poslovale), realni indeks rasta prihoda je 104,64.
S danom 30.04 2026. godine broj zaposlenih je 87, a u istom periodu prethodne godine bilo ih je 86.
Predsjednica otvara raspravu.
Draženka Vincek-Mišak postavlja pitanje razloga smanjenja odobrenja za bonuse od dobavljača u odnosu na isti period prethodne godine. Vlasta Tuđa navodi da je jedan od razloga što dobavljači sa zakašnjenjem šalju kvartalna odobrenja, pa je dio knjižen u svibnju i nije uključen u financijski izvještaj I-IV 2026.godine. Ravnatelj se javlja te potvrđuje da dobavljači više ne odobravaju bonuse kao ranije i da su ih smanjili, ali da to nije utjecalo na smanjenje dobiti. Zbog manjka farmaceuta, pojedine ljekarne rade skraćeno što je rezultiralo manjim prometima pa tako i bonusima. 
Predsjednica zatvara raspravu i daje točku na glasovanje. 
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2026. godine do 30. travnja 2026. godine.
TOČKA 3. DNEVNOG REDA
Donošenje Odluke o odobrenju zapošljavanja 1 (jednog) farmaceutskog tehničara (m/ž) na neodređeno
Referent: Mirko Magić, ravnatelj
Predsjednica poziva Ravnatelja da izloži točku dnevnog reda.
Ravnatelj navodi da je zapošljavanje farmaceutskog tehničara potrebno zbog otkaza  Ugovora o radu dosadašnje zaposlenice Danijele Sokač. Nakon što Upravno vijeće odobri zapošljavanje, objavit će se natječaj na koji se mogu javiti i sada 3 (tri) zaposlena farmaceutska tehničara na određeno.
Predsjednica otvara raspravu.
Predsjednica zatvara raspravu i daje točku na glasovanje.
Upravno vijeće jednoglasno donosi Odluku o odobrenju zapošljavanja 1 (jednog) farmaceutskog tehničara na neodređeno.
TOČKA 4. DNEVNOG REDA
Razno
Predsjednica otvara točku Razno.
Javlja se Draženka Vincek-Mišak s upitom da li se netko javio na natječaj otvoren za farmaceute. Ravnatelj odgovara da se javio jedan farmaceut koji je tražio plaću veću od ravnateljeve te bez referenci i da drugih nije bilo. Također navodi da su postojala očekivanja da će se nakon zapošljavanja magistre farmacije iz Koprivnice javiti još netko, ali da se za sada ništa ne događa. 
Ravnatelj govori da i druge ljekarne imaju problema s nedostatkom stručnog kadra kao i mi bez obzira što su povećavali plaće.
Predsjednica Upravnog vijeća postavlja pitanje da li postoji interes za zapošljavanje od strane predstavništava dobavljača, na što ravnatelj odgovara da je jedna osoba iskazala interes.
Draženka Vincek Mišak navodi da nije samo plaća jedini faktor koji utječe na zadovoljstvo zaposlenih te govori da bi se ljekarne trebale urediti u kojoj će se zaposleni osjećati ugodno, zatim je postavila pitanje mogućnosti stručnog usavršavanja za koje je potrebno osigurati zamjene itd. 
Ravnatelj odgovara da za nikoga nije odbijena niti jedna edukacija, a kada je riječ od edukacijama koje traju više dana trenutno nije moguće realizirati jer nema tko raditi.  Predsjednica postavlja pitanje da li imamo Pravilnik o edukacijama na što ravnatelj odgovara potvrdno. 
U raspravu se uključuje Maja Jagec te navodi da ljekarna u Ludbregu ima problema s grijanjem te postavlja pitanje da li  postoje naznake da se to kroz ljetne mjesece riješi. 
Ravnatelj odgovara da je vlasnik ljekarne Grad Ludbreg te se pokušava s njima dogovoriti rješavanje ovog problema, ali da se za sada ništa ne događa. Zadnja opcija je da bi se ljekarna u Ludbregu kupila. Maja Jagec navodi da se boji da se nešto ne dogodi.
Ravnatelj navodi da 20. srpnja počinju instalacija robota u ljekarni Ivanec, ljekarna u Ljubešćici se gradi, a za ljekarnu u Varaždinskim Toplicama u tijeku je dobivanje građevinske dozvole.
Sjednica je završena u 07:25 sati.

